BUDOVAŤ BEZPEČNÝ DOMOV (STAROSTLIVOSŤ ZALOŽENÁ NA VZŤAHOVEJ VÄZBE)
2025-05-19 08:00 - 2026-12-31 17:00 (Europe/Bratislava)
Východisko (zdôvodnenie): Dieťa je od narodenia a počas prvých rokov života plne závislé na starostlivosti opatrovateľov. Kvôli tejto závislosti si k opatrovateľom vytvára citové puto – vzťah, ktorý sa stáva modelom pre všetky jeho ďalšie vzťahy. Ak sú opatrovatelia starostliví, predstavujú pre dieťa bezpečnú základňu, z ktorej môžu skúmať svet a rozvíjať svoj potenciál. Ak však starostlivosť opatrovateľov nie je dostatočná alebo sú títo dôležití dospelí pre dieťa skôr desiví, než by mu poskytli bezpečie, u dieťaťa sa rozvíjajú vzťahové problémy a narušený obraz o sebe druhých ľuďoch a o svete. Liečivá starostlivosť o takéto deti vyžaduje špecifické zručnosti. Navyše zranenia spôsobené vo vzťahu je možné vyliečiť len prostredníctvom blízkeho vzťahu v bezpečnom domove. Toto vzdelávanie prináša praktické poznatky a zručnosti, ako vytvárať bezpečné, stabilné a uzdravujúce vzťahy s deťmi, ktoré zažili stratu, zanedbávanie či traumu.
Hlavný cieľ: Zefektívniť výchovu a starostlivosť o deti v náhradnej alebo inštitucionálnej starostlivosti prostredníctvom rozvoja pedagogických a odborných zamestnancov, profesionálnych náhradných rodičov v špecifických zručnostiach, nevyhnutných pre podporu vývinu detí so vzťahovými problémami.
Opis vzdelávania: Modulové vzdelávanie zamerané na podporu budovania bezpečného a uzdravujúceho domova pre traumatizované deti. Pozostáva z dvoch modulov, ktoré spoločne tvoria ucelený výcvik založený na teórii vzťahovej väzby (attachmentu), najnovších poznatkoch o vývinovej traume, princípoch terapeutickej výchovy a osvedčenej praxi v oblasti starostlivosti o deti so vzťahovými problémami:
Modul 1: Špecifiká starostlivosti o dieťa odlúčené od vzťahovej osoby
Modul predstavuje základné piliere vzťahovej väzby a ich význam pri vývine dieťaťa. Venuje sa dôsledkom nedostatočnej starostlivosti a odlúčenia od vzťahovej osoby, typom attachmentu a ich prejavom v správaní. Učí, ako bezpečne pracovať s osobnou a rodinnou históriou dieťaťa, a ako vytvárať prostredie, ktoré podporuje stabilitu, identitu a sebaúctu dieťaťa. Cieľom je pomôcť odborníkom, pedagógom a profesionálnym náhradným rodičom rozpoznať hlboké súvislosti medzi históriou dieťaťa a jeho správaním, a pripraviť ich na budovanie uzdravujúceho vzťahu prostredníctvom bezpečnej a citlivej starostlivosti.
Modul 2: Liečivá starostlivosť o dieťa s narušenou vzťahovou väzbou a vzťahovými problémami, históriou zanedbávania a traumy
Druhý modul podrobne rozvíja tému vzťahovej väzby a prehlbuje poznatky v kontexte vývinovej traumy. Účastníkov oboznamuje s princípmi terapeutického rodičovstva a prístupom DDP (dyadická vývinová terapia), ktoré kladú dôraz na empatiu, spolupatričnosť a vytváranie korektívnych vzťahových skúseností. V centre pozornosti je bezpečie ako základný predpoklad uzdravenia – pre dieťa aj pre dospelého. Postuluje metaforu budovania bezpečného domova v postupnosti od základov (bezpečná základňa) až k jeho zastrešeniu (výchovné vedenie). Modul zároveň prináša tému starostlivosti o seba samého ako dôležitého aspektu dlhodobej udržateľnosti pomáhajúcej profesie.
Cieľová skupina: Program je určený pre pracovníkov systému náhradnej starostlivosti, pedagogických a odborných zamestnancov zariadení SPODaSK a školských zariadení, sociálnych pracovníkov a asistentov sociálnej práce, profesionálnych náhradných rodičov, odborníkov v oblasti náhradnej starostlivosti a všetkých, ktorí sa chcú naučiť efektívne a citlivo sprevádzať deti s náročnou životnou históriou.
Profil absolventa
Po absolvovaní vzdelávania absolvent:

pozná špecifické kompetencie a úlohy pedagogických a odborných zamestnancov, biologických rodičov a profesionálnych náhradných rodičov pri výchove a vzdelávaní dieťaťa a ich vzájomnú prepojenosť,
uvedomuje si význam rodiny, podpory rodinných vzťahov a výchovy k rodičovstvu pri efektívnej výchove a vzdelávaní dieťaťa oddeleného od svojej rodiny,
má prehľad o spôsoboch, ako spoznať rodinné vzťahy a podporovať rodinu,
identifikuje špecifické vývinové potreby detí v náhradnej alebo inštitucionálnej starostlivosti,
vie rozpoznať vývinové oneskorenia a vhodne reagovať,
pozná indikátory týrania, sexuálneho zneužívania, zanedbávania a psychického týrania a vie ako tieto skúsenosti ovplyvňujú vytváranie vzťahovej väzby a tým aj celkový vývin dieťaťa,
vie, ako pomôcť dieťaťu vyrovnať sa s pocitmi straty z odlúčenia od rodiny,
pozná metódy efektívnej výchovy zameranej na rozvoj osobnosti a potenciálu dieťaťa a pozná dôvody odmietania fyzických trestov v náhradnej starostlivosti,
pozná nástroje na spracovanie histórie a posilňovanie identity dieťaťa,
má poznatky o spôsoboch porozumenia prežívaniu a správaniu detí s poruchou attachmentu,
má precvičené praktické zručnosti na budovanie dôvery a bezpečia,
pozná a má precvičený prístup PACE,
pozná význam starostlivosti o vlastnú psychohygienu,
má poznatky o tom, že blízky vzťah môže byť nástrojom uzdravenia

Metódy vzdelávania
Vzdelávanie využíva kombináciu teoretických a praktických metód typických pre odborné výcvikové semináre:

prednášky,
participačné metódy (modelové situácie, hranie rolí),
riešenie prípadových štúdií,
brainstormig,
zážitkové aktivity a diskusie,
tematické videoukážky a ich analýza

Účastníci aktívne precvičujú teoretické poznatky na simulovaných situáciách v malých skupinách pod vedením lektora.
Forma vzdelávania
Prezenčná forma, vo výnimočných prípadoch dištančná.
Metódy hodnotenia

priebežná účasť a aktivita na workshopoch,
krátke písomné a praktické úlohy,
záverečná individuálna reflexia

Rozsah vzdelávania
Celkový rozsah: 108 hodín (54 hod./modul)
Vstupné požiadavky

Záujem o podporu a pomoc dieťaťu odlúčenému od jeho rodiny
Zaradení budú účastníci na základe písomnej prihlášky

Vzdelávacie výstupy

Absolvent počas vzdelávania využíva možnosť konzultovať reálne situácie z každodennej praxe.
Absolvent počas vzdelávania verifikuje priebežne získané poznatky v každodennej praxi.
Absolvent po ukončení vzdelávania prezentuje svoje poznatky a nadobudnuté zručnosti v teoretickom teste a v riešení modelovej situácie.
Absolvent poskytne spätnú väzbu na vzdelávanie formou vyplnenia dotazníka.

Termín konania: po dohode so zariadením a naplnení minimálneho počtu účastníkov (10)
Cena: 1 490€

“STRETNUTIA RODINNÉHO KRUHU” - KOORDINÁCIA A FACILITÁCIA KONFERENČNÉHO MODELU PRÁCE S RODINOU
2025-09-01 08:00 - 2026-12-31 17:00
» Stretnutia rodinného kruhu (SRK) sieťujú a využívajú potenciál formálnej (profesionálnej inštitucionálnej) i neformálnej (širokej rodinnej) siete a komunity pri hľadaní najlepšieho záujmu dieťaťa a pri tímovom hľadaní toho najvhodnejšieho riešenia aktuálne nepriaznivej životnej situácie dieťaťa. Kurz je určený osobám, pracujúcim alebo so záujmom pracovať v oblasti podpory a pomoci ohrozeným rodinám, deťom a mladým ľuďom.
» Pri konferenčnom modely práce sa intenzívne pracuje s celým rodinným systémom a všetkými do života dieťaťa zainteresovanými subjektmi, od koordinátora SRK sa preto vyžaduje schopnosť efektívnej komunikácie, schopnosť empatie a flexibilita pri výkone činnosti koordinátora SRK.
Profil absolventa
Absolvent modulu je pripravený vyhľadávať a pripravovať blízke osoby dieťaťa na rodinné konferencie – Stretnutia rodinného kruhu (SRK), mobilizovať členov širšej rodiny a spolupracujúcich odborníkov pri hľadaní riešení aktuálnej životnej situácie dieťaťa.Vie pripraviť a riadiť priebeh SRK podľa stanovenej štruktúry, efektívne facilitovať stretnutie, aktívne počúvať, sumarizovať a zrozumiteľne formulovať vyjadrenia účastníkov. Absolvent dokáže vytvoriť vyvážený priestor pre vznik rodinného plánu bez zasahovania do obsahu a v prípade potreby iniciuje proces monitorovania a hodnotenia jeho realizácie. Je schopný samostatne koordinovať proces SRK v súlade s odbornými a etickými štandardmi a prispievať k adresnému vyhľadávaniu a sieťovaniu inštitucionálnej a rodinnej podpory v prospech dieťaťa.
Metódy vzdelávania
Vzdelávací modul využíva kombináciu teoretických a praktických metód typických pre odborné výcvikové semináre:

prednášky,
participačné metódy (modelové situácie, hranie rolí),
riešenie prípadových štúdií,
zážitkové aktivity a diskusie.

Účastníci aktívne precvičujú teoretické poznatky na simulovaných situáciách v malých skupinách pod vedením lektora.
Forma vzdelávania
Prezenčná forma, vo výnimočných prípadoch dištančná.
Metódy hodnotenia

Teoretická časť: písomný test (úspešnosť min. 70 %)
Praktická časť: realizácia rodinnej konferencie pod metodickým vedením
Ústna skúška: záverečný pohovor s lektormi/metodikmi výcviku

Výcvik je ukončený záverečnou skúškou.
Rozsah vzdelávania
Celkový rozsah: 130 hodín, rozdelený na tri časti:

Teoretická časť – 40 hodín (skupinová forma)
Teoreticko-praktická časť – 30 hodín (praktické zručnosti, konzultácie, pozorovania)
Praktická časť – 60 hodín (samostatná príprava a realizácia SRK pod vedením mentora)

Vstupné požiadavky

Stredoškolské vzdelanie
Záujem o prácu v oblasti podpory a pomoci ohrozeným rodinám, deťom a mladým ľuďom
Predpoklady pre prácu koordinátora SRK: komunikačné zručnosti, empatia, flexibilita

Vzdelávacie výstupy
Absolvent po ukončení výcviku:

rozumie princípom a cieľom konferenčného modelu práce so širšou rodinou,
pozná metodiku, fázy a etické zásady procesu Stretnutí rodinného kruhu,
dokáže pripraviť, viesť a facilitovať rodinné konferencie,
vie aktivizovať formálne aj neformálne podporné siete rodiny,
je schopný komunikovať s odborníkmi aj rodinnými príslušníkmi efektívne a empaticky,
vie vyhodnocovať efektivitu prijatých rodinných plánov a podieľať sa na ich monitorovaní,
rozvíja kompetencie pre koordináciu tímovej spolupráce a reflexiu vlastnej praxe.

Cieľová skupina
Záujemcovia o koordináciu Stretnutí rodinného kruhu (SRK).
Termín a cena

Termín konania: apríl 2026, po naplnení počtu účastníkov
Cena: 1 680 €

PODPORA A ROZVOJ RODINY V PRIRODZENOM PROSTREDÍ - terénna a ambulantná forma tímová práca
2025-09-01 08:00 - 2026-12-31 17:00
» Zdôrazňuje tímovú spoluprácu a vytváranie podporujúceho vzťahu s klientom. Poskytuje účastníkom vedomosti potrebné na efektívnu prácu s rôznymi skupinami klientov, identifikovanie ich silných stránok a potrieb a realizáciu cielených intervencií priamo v komunitnom/prirodzenom prostredí.
Medzi kľúčové témy patrí krízová intervencia, etické postupy a advokácia záujmov klienta. Prostredníctvom prednášok, reálnych prípadových štúdií a praktických skúseností sa účastníci naučia orientovať v zložitých podmienkach sociálnej práce v rôznych prostrediach. Vhodné pre začínajúcich pracovníkov, ktorí potrebujú nadobudnúť nové zručnosti, ale aj pre skúsených pracovníkov, ktorí chcú aktualizovať a inovovať svoje zručnosti.
Rozsah: 60 hodínCieľová skupina: odborní pracovníci – sociálni pracovníci, psychológovia, špeciálni pedagógovia, pracujúci s rodinouTermín konania: po naplnení potrebného počtu účastníkov, počet účastníkov od 8 až 16Cena: 600€ (cena sa odvíja od počtu účastníkov)

KOORDINÁCIA A FACILITÁCIA PRÍPADOVÝCH KONFERENCIÍ
2025-09-01 08:00 - 2026-12-31 17:00 | Hotel Kultúra, Ružomberok
Kvalitne realizované prípadové konferencie zohrávajú kľúčovú úlohu pri hľadaní najlepších riešení pre dieťa a jeho rodinu. Prinášame preto praktický výcvik zameraný na rozvoj zručností potrebných pre ich efektívnu prípravu a facilitáciu v procese prípadovej sociálnej práce.
Čo vám výcvik prinesie
Výcvik je zameraný predovšetkým na prax.Účastníci získajú:

porozumenie kľúčovým princípom prípravy a vedenia prípadových konferencií,
praktické zručnosti facilitácie a práce so skupinou,
schopnosť vytvárať konkrétne, realistické a merateľné plány riešenia situácie dieťaťa,
nástroje na podporu efektívnej komunikácie a spolupráce medzi rodinou a odborníkmi.

Cieľom je, aby prípadové konferencie neboli formálne, ale skutočne prispievali k zlepšeniu situácie dieťaťa a jeho rodiny.
O výcvikurozsah: 30 vyučovacích hodínforma: zážitkový a prakticky orientovaný výcvik, prezenčná formalektori: skúsení odborníci s dlhoročnou praxou v oblasti prípadovej sociálnej práce
Termín a miesto
Najbližšia výcviková skupina:Ružomberok – Hotel Kultúra

časť: 15. – 16. apríl 2026
časť: 3. – 4. jún 2026

V prípade potreby je možné vzdelávanie realizovať aj priamo vo vašom regióne pre väčšie tímy.
Cena a možnosti financovania
cena výcviku: 430 €Výcvik je možné plne hradiť z prostriedkov NP Rozvoj výkonu opatrení SPODaSK II.
Pre koho je výcvik určený
Výcvik je určený pre pracovníkov SPODaSK (kmeňových aj projektových), ktorí realizujú alebo sa pripravujú na realizáciu prípadových konferencií.

PRIDE basic – Prípravný kurz pre záujemcov o náhradnú rodinnú starostlivosť
2026-01-01 00:00 - 2026-12-31 09:17
Ide o zážitkový skupinový kurz, v ktorom účastníci získajú základné informácie o systéme i jednotlivých formách náhradnej starostlivosti o deti oddelené od svojich biologických rodín. Prostredníctvom interaktívnych prednášok a zážitkových aktivít majú možnosť identifikovať špecifické potreby týchto detí a tiež poznať a pochopiť význam špecifických rodičovských kompetencií potrebných pre výkon náhradnej rodinnej starostlivosti.
Cieľová skupina: záujemcovia o náhradnú rodinnú starostlivosť – len manželské páry, verejnosť so záujmom o danú problematiku na dobrovoľnej báze – aj jednotlivci.
Ide o kľúčové kompetencie z 5 kompetenčných kategórií:

ochrana a starostlivosť o deti,
napĺňanie vývinových potrieb detí a riešenie oneskorení vo vývine,
podpora vzťahov detí s biologickými rodinami,
nadväzovanie trvalých bezpečných a láskavých vzťahov s deťmi,
pracovať ako člen profesionálneho tímu.

V rámci 9 skupinových stretnutí je venovaná pozornosť postupne všetkých kategóriám týchto zručností. V priebehu kurzu účastníci absolvujú aj individuálne konzultácie, ktorých cieľom je prepojenie poznatkov zo skupinových stretnutí s osobným príbehom konkrétnych účastníkov a tiež hodnotenie ich psychickej spôsobilosti pre náhradnú starostlivosť.
Na konci kurzu účastníci spoločne s tímom kvalifikovaných lektorov (psychológov, sociálnych pracovníkov, špeciálnych pedagógov a skúsených náhradných rodičov) vyhodnotia vlastnú motiváciu a všeobecné predpoklady pre náhradnú rodinnú starostlivosť a urobia informované a uvedomené rozhodnutie ohľadom náhradnej rodinnej starostlivosti.
Rozsah: 30 hodínTermín: 2 až 4-krát ročne v rámci regiónov. Celkový počet účastníkov 10 až 18. Cena: 500 – 600 €/manželský pár

TERAPEUTICKÉ RODIČOVSTVO
2026-01-01 - 2026-12-31
» Vzdelávací program pomáha rozvíjať praktické zručnosti účastníkov, aby bola každodenná interakcia s deťmi v náhradnej starostlivosti uzdravujúcou korektívnou skúsenosťou pre deti a zmysluplným naplnením pre dospelých.
» Správanie detí v náhradnej starostlivosti je pre rodičov často nečitateľné a každodenné situácie môžu byť vyčerpávajúce. Ide často o deti s históriou zanedbávania, týrania a zneužívania, aktuálne sa prejavujúce ťažkosťami v prežívaní i správaní (diregulácia). V súvislosti s tým vyžadujú špecifické prístupy. Práve terapeutické rodičovstvo predstavuje vysoko funkčný prístup k výchove traumatizovaných detí.
» Kurz je založený na princípoch dyadickej vývinovej terapie DDP, fokusovanej na prácu s deťmi s poruchami vzťahovej väzby. Pomáha rodičom pochopiť vplyv vývinovej traumy na správanie dieťaťa, porozumieť jeho vnútornému svetu a nájsť účinné výchovné intervencie. Prináša komplexné informácie z teórie attachmentu a zdôrazňuje kľúčovú potrebu vytvárania emočného spojenia medzi dieťaťom a jeho náhradnými rodičmi. Predstavuje PACE ako neoddeliteľnú súčasť výchovného vedenia traumatizovaných detí.
» Program kurzu zostavila skúsená terapeutka Kim Goldingová, trénerka DDP a autorka viacerých kníh o výchove detí s vývinovou traumou. Ide o 18 skupinových stretnutí (3-hodinových), vedených vyškolenými lektorkami. Dobrou praxou je práca s konkrétnymi príbehmi, ktoré prinášajú sami účastníci.
» Terapeutické zručnosti získané počas výcviku sú cenné aj pre osobnostný rozvoj a skvalitnenie vzťahov v rodine či v blízkom okolí. Pretože vzťahy sú to najcennejšie, čo máme.
Cieľová skupina: aktívni náhradní rodičia, osvojitelia, profesionálni náhradní rodičiaRozsah: 54 hodínTermín začiatku: po naplnení minimálneho počtu účastníkov (10)Cena: 699€

PRIDE profi – Prípravný kurz pre profesionálne vykonávanie náhradnej starostlivosti
2026-01-01 08:00 - 2026-12-31 17:00
» Absolvent kurzu spĺňa kvalifikačný predpoklad pre pracovnú pozíciu profesionálny náhradný rodič podľa zákona č. 305/2005 Z.z. o sociálno-právnej ochrane detí a sociálnej kuratele.
PRIDE profi sa zameriava na poskytnutie informácii, nadobudnutie vedomostí o psychologickom, fyzickom a sociálnom vývine detí, ako aj o ich právach a potrebách a tiež na nácvik zručností potrebných na poskytovanie profesionálnej starostlivosti traumatizovaným deťom oddeleným od ich biologických rodín.
Cieľová skupina: záujemcovia o profesionálne vykonávanie náhradnej starostlivosti
Prostredníctvom interaktívnych prednášok a zážitkových aktivít sa účastníci učia identifikovať špecifické potreby týchto detí a tiež poznať a pochopiť význam špecifických rodičovských kompetencii potrebných pre profesionálne vykonávanie náhradnej starostlivosti.
Ide o kľúčové kompetencie z 5 kompetenčných kategórií:

ochrana a starostlivosť o deti,
napĺňanie vývinových potrieb detí a riešenie oneskorení vo vývine,
podpora vzťahov detí s biologickými rodinami,
nadväzovanie trvalých bezpečných a láskavých vzťahov s deťmi,
pracovať ako člen profesionálneho tímu.

Okrem poznania kompetencii a pochopenia ich významu je dôraz kladený najmä nácvik zručností a modelové riešenie konkrétnych situácií. Obsah kurz je doplnený o informácie vyplývajúce z pracovno-právneho statusu profesionálneho náhradného rodiča a o prevencie syndrómu vyhorenia. Kurz využíva kombináciu skupinových stretnutí a individuálnych konzultácii.
Obsah kurz je doplnený o informácie vyplývajúce z pracovno-právneho statusu profesionálneho náhradného rodiča a o prevencie syndrómu vyhorenia. Kurz využíva kombináciu skupinových stretnutí a individuálnych konzultácii.
Cieľom individuálnych konzultácií je prepojenie poznatkov zo skupinových stretnutí s osobným príbehom konkrétnych účastníkov a tiež hodnotenie ich motivácie a predpokladov pre vykonávanie profesionálnej náhradnej starostlivosti. Lektormi kurzu sú skúsení psychológovia, sociálni pracovníci, špeciálni pedagógovia a náhradní rodičia.
Rozsah: 60/80 hodínTermín začiatku: po naplnení minimálneho počtu účastníkov (8)Cena: 600/800 €

PRIDE advanced - Všetko o vzťahovej väzbe
2026-01-01 08:00 - 2026-12-31 17:00
» PRIDE advanced sa zameriava na poskytnutie aktuálnych informácii a nadobudnutie vedomostí o psychickom, fyzickom a sociálnom vývine detí v zariadení, ako aj o ich právach a potrebách a tiež na nácvik zručností potrebných na poskytovanie starostlivosti traumatizovaným deťom oddeleným (na rôzne dlhý čas) od ich biologických rodín.
Program je určený pre pedagogických a odborných zamestnancov zariadení SPODaSK a Reedukačných centier Cieľová skupina: vychovávatelia, psychológovia, špeciálni pedagógovia, sociálni pracovníci Prostredníctvom interaktívnych prednášok a zážitkových aktivít sa účastníci učia identifikovať špecifické potreby týchto detí a tiež poznať a pochopiť význam špecifických vychovávateľských kompetencii potrebných pre vykonávanie náhradnej starostlivosti. Ide o kľúčové kompetencie z 5 kompetenčných kategórií:

ochrana a starostlivosť o deti,
napĺňanie vývinových potrieb detí a riešenie oneskorení vo vývine,
podpora vzťahov detí s biologickými rodinami,
nadväzovanie trvalých bezpečných a láskavých vzťahov s deťmi,
pracovať ako člen profesionálneho tímu.

Okrem poznania kompetencii a pochopenia ich významu je dôraz kladený najmä nácvik zručností a modelové riešenie konkrétnych situácií. Obsah kurz je doplnený o informácie k individuálnemu plánovaniu a nástrojom ako Kniha života, genogram, ekomapa a tiež prevencia sociálno-patologických javov. Kurz využíva skupinovú formu práce. Lektormi kurzu sú odborníci so skúsenosťami v oblasti SPODaSK (psychológovia, sociálni pracovníci, špeciálni pedagógovia a náhradní rodičia).
Rozsah: 50 hodín
Termín konania: po dohode so zariadením a naplnení minimálneho počtu účastníkov (10)
Cena: 595€

TERAPEUTICKÁ VÝCHOVA - Pre odborných pracovníkov
2026-01-01 08:00 - 2026-12-31 17:00
» Vzdelávací program rozvíja praktické zručnosti účastníkov, aby ich každodenná interakcia s deťmi v náhradnej starostlivosti bola pre deti uzdravujúcou korektívnou skúsenosťou a pre dospelých naplnením.
» Správanie detí v zariadeniach je pre zamestnancov často nečitateľné a každodenné výchovné situácie môžu byť vyčerpávajúce. Ide často o deti s históriou zanedbávania, týrania a zneužívania, aktuálne sa prejavujúce ťažkosťami v prežívaní i správaní (diregulácia). V súvislosti s tým vyžadujú špecifické prístupy. Efektívnosť bežných výchovných intervencií oslabuje veľký počet detí na jedného vychovávateľa (kolektívna výchova) a zároveň zvýšená potreba individuálneho prístupu.
» Ako vysoko funkčný prístup k výchove traumatizovaných detí sa javí terapeutické rodičovstvo založené na princípoch dyadickej vývinovej terapie DDP, fokusovanej na prácu s deťmi s poruchami vzťahovej väzby.  Výcvik terapeutickej (liečivej – uzdravujúcej) výchovy vznikol adaptáciou výcviku terapeutického rodičovstva na podmienky kolektívnej starostlivosti v zariadeniach, t.z. je zdrojom cenných praktických zručností v  individuálnej starostlivosti o deti v PNR a NRS, ale v kolektívnom zariadení. Ponúka pracovníkom zariadení porozumenie vplyvu vývinovej traumy na správanie dieťaťa, rozumieť jeho vnútornému svetu a nachádzať účinné výchovné postupy, ktoré zároveň prinášajú pocit naplnenia vo svojej výchovnej práci.
Program je určený pre zamestnancov zariadení SPODaSK a školských zariadení.
» Program prináša komplexné informácie z teórie attachmentu (vzťahovej väzby) a zdôrazňuje kľúčovú potrebu vytvárania emočného spojenia medzi dieťaťom a jeho vzťahovou osobou. Výcvik kladie dôraz na nácvik empatického, citlivého a zároveň efektívneho prístupu, ktorý buduje dôveru a rezilienciu dieťaťa (PACE). Súčasťou sú aj témy psychohygieny a starostlivosti o svoje duševné zdravie. Dobrou praxou je práca s konkrétnymi príbehmi, ktoré prinášajú sami účastníci.
» Terapeutické zručnosti získané počas výcviku sú cenné aj pre osobnostný rozvoj a skvalitnenie vzťahov v rodine či v blízkom okolí. Pretože vzťahy sú to najcennejšie, čo máme.
Obsahovo kurz nadväzuje na PRIDE advanced.
Cieľová skupina: vychovávatelia, pomocní vychovávatelia, psychológovia, špeciálni pedagógovia, liečební pedagógovia, sociálni pedagógovia, sociálni pracovníci, asistenti sociálnej práce.Rozsah: 54 hodínTermín konania: po dohode so zariadením a naplnení minimálneho počtu účastníkov (10)Cena: 699€

Výcvik v DYADICKEJ VÝVINOVEJ TERAPII DDP (DYADIC DEVELOPMENT PSYCHOTHERAPY)
2026-01-01 08:00 - 2026-12-31 17:00
» Ide vysoko funkčný súbor poznatkov a praktických zručností od tvorcov a mnohoročných praktikov, ktorí sú kapacitami v oblasti porúch attachmentu.
» Obsah výcviku je rozdelený do 11 výcvikových stretnutí (9 trojdňových + 2 štvordňových) a skladá sa z dvoch samostatných celkov:

Medzinárodné vzdelávanie v DDP Level I+II – ponúka všetky potrebné nástroje na systematický proces práce pre podporu a uzdravovanie väzobného správania (absolventi výcviku získajú medzinárodné osvedčenie – certifikát o absolvovaní DDP I a DDP II, ktorý ich oprávňuje k postupu v certifikačnom systéme DDP https://ddpnetwork.org/ddpi/practitioner-certification-ddp/.
Komplexný vzdelávací program , ktorý dopĺňa vzdelávanie o ďalšie nevyhnutné témyzamerané na vývinovú traumu, terapeutické rodičovstvo, diagnostiku a prístupy ponúkajúce attachmentovu terapiu u mladších detí (terapia hrou, filiálna terapia, theraplay, senzorická integrácia, dotyková terapia)

Odbornými garantkami výcviku sú PhDr. Jana Kovařovicová a PaedDr. Petra Pávková
Rozsah: 272 hodínCieľová skupina: psychológovia, psychoterapeutiPočet účastníkov: maximálne prezenčne 20 a online 15Termín začiatku: po naplnení potrebného počtu účastníkovCena: 1 700 – 2100 €

Výcvik v PORADENSKEJ PRÁCI S DEŤMI S PORUCHAMI VZŤAHOVEJ VÄZBY
2026-01-01 08:00 - 2026-12-31 17:00
»Výcvik vychádza z attachmentovej terapie DDP (Dyadic Development Psychotherapy – Dyadická Vývinová Psychoterapia) dr. Daniela Hughesa. Zahŕňa všetky hlavné témy, ktoré sú s témou attachmentu spojené, ako je teória attachmentu, komplexná vývojová trauma a jej vplyv na vývoj mozgu dieťaťa a pod.
Lektori v rovine inšpirácii pre poradenskú prácu predstavia aj princípy a nástroje terapeutického rodičovstva (terapeutickej výchovy), ako aj jednotlivých špecifických terapeutických metód, ktoré sa využívajú pri práci s deťmi s poruchami attachmentu ako DDP, terapia hrou, filiálna terapia, theraplay, dotyková terapia. Zvláštna pozornosť sa venuje spracovaniu histórie dieťaťa, kontaktom dieťaťa s jeho biologickou rodinou, školským problémom detí s poruchami attachmentu a poruchám správania. Na takmer všetkých stretnutiach je priestor pre supervíziu využívania naučených postupov.
Odbornými garantkami výcviku sú PhDr. Jana Kovařovicová a PaedDr. Petra Pávková
Rozsah: 192 hodínCieľová skupina: odborníci, ktorí pracujú ako poradcovia (nie terapeuti)Počet účastníkov: maximálne prezenčne 20 a online 15Termín začiatku: po naplnení potrebného počtu účastníkovCena: 1 115€

KEĎ VYCHÁDZA SLNKO... - Využitie nových poznatkov o attachmente pri práci s dieťaťom v náhradnej starostlivosti
2026-01-01 08:00 - 2026-12-31 17:00
Obsah:

Faktory negatívne ovplyvňujúce vývin dieťaťa
Predstavenie teórie attachmentu a možností jej implementácie do praxe zamestnancov CDR
Definovanie princípov starostlivosti o dieťa s poruchami vzťahovej väzby
Inovatívne výchovné prístupy
Nácvik zručností využívania vybraných terapeutických prvkov v starostlivosti o deti s poruchami attachmentu

O kurze: Teoreticko – praktický kurz ponúka úvod teórie attachmentu a jej praktickej aplikácie v každodennej starostlivosti o deti, najmä tie, ktoré zažili traumu, zanedbávanie alebo sú v náhradnej starostlivosti.
Prečo je kurz dôležitý: Deti, ktoré zažili traumu alebo dlhodobé zanedbávanie často prejavujú špecifické správanie, ktoré bežné výchovné prístupy nedokážu efektívne riešiť. Tento kurz poskytuje odborný základ a konkrétne stratégie, ktoré vám pomôžu vytvárať bezpečné a stabilné vzťahy, posilniť emočnú reguláciu detí a podporiť ich zdravý vývin a liečený proces.
Čo sa naučíte:

Základné princípy teórie vzťahovej väzby a ako ovplyvňuje vývin dieťaťa
Ako rozpoznať a porozumieť poruchám vzťahovej väzby
Súvislosť medzi poruchami vzťahovej väzby a vývinovou traumou
Kľúčové zásady starostlivosti o deti s narušenými vzťahovým správaním
Úvod terapeutickej výchovy – čo to je, prečo a ako funguje
Inovatívne výchovné prístupy, ktoré rešpektujú potreby traumatizovaných detí
Nácvik základných zručností a ukážky konkrétnych techník terapeutickej výchovy

Pre koho je vzdelávanie určené?
Odborným zamestnancom, vychovávateľom, pomocným vychovávateľom a profesionálnym náhradným rodičom, ktorí chcú rozšíriť svoje vedomosti a praktické zručnosti pri práci s deťmi s náročným vývinovým príbehom.
» Tento kurz predstavuje skrátenú verziu dlhodobého a komplexného kurzu terapeutickej výchovy, so zameraním na teoretické porozumenie a úvod do praktických intervencii. Je ideálny ako prvý krok pre pracovníkov, ktorí sa chcú zorientovať a uvažujú o implementácii princípov terapeutickej starostlivosti do svojej praxe, pre odborníkov, ktorí chcú sprevádzať a podporovať vychovávateľov, profesionálnych náhradných rodičov, či náhradných rodičov pri terapeutickej výchove. Rovnako pre celý odborný tím a vedúcich pracovníkov, ktorí sa chcú oboznámiť s konceptom terapeutického domova a vytvárať podmienky pre jeho budovanie.
Rozsah: 27 hodín (3 dni po 9 hodín)
Cena: 350€
Termín konania: po naplnení potrebného počtu účastníkov
» V prípade záujmu o tento výcvik nás kontaktujte na tel. č. 0903 781 775 alebo mailom na vzdelavanie@usmev.sk
